สั่งจำคุก สุดาทิพย์ 5ปี คดีหมิ่นเบื้องสูง
รับสารภาพได้ลดโทษเหลือ2ปี6เดือน,ศาลพิพากษาจำคุก 5 ปี สุดาทิพย์ ม่วงนวล พี่สาวท่านผู้หญิงศรีรัศมิ์ สุวะดี อาศัยเป็นญาติอ้างเบื้องสูงเข้าไปจัดน้ำพริกเครื่องเคียงส่งกองกิจการในวังศุโขทัย ในลักษณะผูกขาด ไม่ผ่านประมูล อีกทั้งใช้ถ้อยคำจาบจ้วง ทำให้เสื่อมเสียพระเกียรติยศองค์รัชทายาท เจ้าตัวสารภาพลดโทษคงจำคุก 2 ปี 6 เดือน ไม่รอลงอาญา ด้านพนักงานสอบสวน สภ.สมุทรสาคร แจ้งข้อหาอายัดคดีเพิ่ม ณัฐพล สุวะดี ร่วมกันเอาสถาบันมาอ้างข่มขู่กลุ่มประท้วงต่อต้านการขนถ่ายถ่านหิน ส่วนอีกราย ผู้เสียหายแจ้งความจับหนุ่มเป็นหลาน พงศ์พัฒน์ ฉายาพันธุ์ แสดงตัวเป็นคนกลางเคลียร์คดียานรก เรียกเงินนับล้านบาท แต่ไม่สำเร็จแล้วเชิดหนี,ที่ห้องเวรชี้ ศาลอาญา เมื่อเวลา 09.00 น. วันที่ 2 ก.พ. ศาลนัดสอบคำให้การในคดีที่พนักงานอัยการฝ่ายคดีอาญา 10 เป็นโจทก์ ยื่นฟ้องนางสุดาทิพย์ ม่วงนวล อายุ 49 ปี เป็นจำเลย ในความผิดฐานหมิ่นประมาท ดูหมิ่นพระมหากษัตริย์ พระราชินี รัชทายาท หรือผู้สำเร็จราชการแทนพระองค์ ตามประมวลกฎหมายอาญา มาตรา 112 โดยเจ้าหน้าที่ราชทัณฑ์ได้ควบคุมตัวนางสุดาทิพย์ สวมชุดนักโทษสีส้มมาจากทัณฑสถานหญิงกลางโดยเจ้าตัวใช้ผ้าคาดปากอำพรางใบหน้าเพื่อหลบช่างภาพ,คดีนี้โจทก์ฟ้องว่าระหว่างปี 2545 ถึง 23 พ.ย.2557 ต่อเนื่องกันตลอดมา จำเลยเป็นพี่สาวของท่านผู้หญิงศรีรัศมิ์ สุวะดี อาศัยความเป็นญาติจัดหาอาหารจำพวกน้ำพริก พร้อมเครื่องเคียงนำส่งกองกิจการในพระองค์ สมเด็จพระบรมโอรสาธิราชฯ สยามมกุฎราชกุมาร เพื่อพระราชทานเลี้ยงแก่ข้าราชบริพาร วังศุโขทัย และยังเป็นผู้กำหนดเมนูอาหารในลักษณะผูกขาดเองเสมอ ไม่ผ่านการประมูลตามขั้นตอนหลักเกณฑ์ตามปกติ อีกทั้งการใช้ถ้อยคำพูดแอบอ้างของจำเลยยังเป็นการจาบจ้วง แอบอ้างเบื้องสูง หมิ่นสถาบันพระมหากษัตริย์ ล่วงเกิน ใส่ร้าย ใส่ความทำให้เสื่อมเสียพระเกียรติยศ อันเป็นการหมิ่น ดูหมิ่น ต่อสมเด็จพระบรมโอรสาธิราชฯ สยามมกุฎ ราชกุมาร ซึ่งเป็นรัชทายาท เหตุเกิดที่แขวงวชิรพยาบาล เขตดุสิต กทม.,ภายหลังอัยการส่งฟ้อง ศาลนัดสอบคำให้การเมื่อวันที่ 15 ม.ค.58 แต่จำเลยให้การปฏิเสธต่อสู้คดี ต่อมาเมื่อวันที่ 24 ม.ค.58 จำเลยขอกลับคำให้การใหม่ ยื่นเอกสารเป็นลายลักษณ์อักษรให้การรับสารภาพโดยดี ศาลจึงเบิกตัวจำเลยเพื่อมาสอบถามความจริงจากตัวจำเลยเอง ปรากฏว่า จำเลยยืนยันรับสารภาพตามเดิม ไม่ต่อสู้คดี ศาลพิเคราะห์แล้วเห็นว่า จำเลยกระทำผิดฐานหมิ่นประมาท ดูหมิ่นพระมหากษัตริย์ พระราชินี รัชทายาท หรือผู้สำเร็จราชการแทนพระองค์ ตามประมวลกฎหมายอาญา มาตรา 112 จริง พิพากษาจำคุก 5 ปี คำรับสารภาพเป็นประโยชน์แก่การพิจารณา ลดโทษกึ่งหนึ่ง คงจำคุกจำเลยไว้ 2 ปี 6 เดือน ไม่รอลงอาญา จากนั้นคุมตัวกลับเรือนจำทันที,ที่ บก.ภ.จ.สมุทรสาคร วันเดียวกัน พ.ต.อ.ชัยยุทธ ถมยา ผกก.สภ.เมืองสมุทรสาคร พ.ต.อ.ชมชวิณ ปุระธนานนท์ ผกก.สส.ภ.จ.สมุทรสาคร ร่วมแถลงผลการสอบสวนดำเนินคดีนายณัฐพล หรือกอล์ฟ สุวะดี อายุ 29 ปี และนายชัยยา หรืออู๋ กาญจนรัตนพงศ์ อายุ 43 ปี ในความผิดฐานร่วมกันหมิ่นประมาท ดูหมิ่นหรือแสดงความอาฆาตมาดร้ายต่อสมเด็จพระบรมโอรสาธิราชฯ สยามมกุฎราชกุมารรัชทายาท โดยนายชัยยาถูกจับกุมได้เมื่อวันที่ 30 ม.ค.ที่ผ่านมา ส่วนนายณัฐพลมอบหมายให้พนักงานสอบสวนเข้าแจ้งข้อหาเพิ่มเติมที่เรือนจำพิเศษกรุงเทพ-มหานครเพื่ออายัดตัวไว้,ทั้งนี้ การกระทำความผิดของนายณัฐพล สุวะดี ซึ่งมีศักดิ์เป็นน้องชายนางสุดาทิพย์ ม่วงนวลและท่านผู้หญิงศรีรัศมิ์ สุวะดี มีพฤติการณ์ข่มขู่ผู้ชุมนุมต่อต้านการขนถ่ายถ่านหินใน จ.สมุทรสาคร และข่มขู่ข้าราชการให้อนุญาตดำเนินกิจการถ่านหิน อ้างเป็นกิจการในครอบครัว และข่มขู่แกนนำผู้ประท้วงจะพาเข้าไปในบ้านที่อ้างว่าเป็นเขตพระราชฐานเพื่อให้เกิดความเกรงกลัวในพระราชอำนาจและหยุดการประท้วง รวมถึงหลอกลวงให้เจ้าของท่าเรือเซ็นจูรี่โอนเงินสด 1.4 ล้านบาท และหักค่าผลประโยชน์จากกำไรที่บริษัทท่าเรือเซ็นจูรี่ได้รับในการขนส่งถ่านหินจำนวน 7 บาทต่อตัน เพื่ออำนวยความสะดวกให้ขนส่งถ่านหินผ่านท่าเรือได้โดยไม่เกิดข้อโต้แย้งจากเจ้าหน้าที่รัฐและชาวบ้าน,ด้าน พ.ต.อ.อัคราเดช พิมลศรี รรท.ผบก.ป. พ.ต.อ.ประเสริฐ พัฒนาดี รอง ผบก.ป. พ.ต.อ.ภูมินทร์ พุ่มพันธุ์ม่วง ผกก.5 บก.ป. พ.ต.ท.ต่อศักดิ์ สุขวิมล รรท.ผกก.ปพ.บก.ป. ร่วมแถลงข่าวกรณีนายบรรเทิง เนมีแสน อายุ 73 ปี เข้าร้องทุกข์กองปราบปรามให้ดำเนินคดีกับนายเอกชัย หรือเอฟ พลอยหิน อายุ 28 ปี ในความผิดฐานหมิ่นเบื้องสูง ฉ้อโกงทรัพย์ และเรียกรับหรือยอมรับทรัพย์สินหรือประโยชน์อื่นใด เป็นการตอบแทนหรือจูงใจเจ้าพนักงานโดยวิธีอันทุจริตหรือผิดกฎหมาย หรือโดยอิทธิพลของตน ให้กระทำหรือไม่กระทำการในหน้าที่อันเป็นคุณหรือเป็นโทษแก่บุคคลใด ตามประมวลกฎหมายอาญา มาตรา 112, 341 และ 143,สืบเนื่องจากเมื่อเดือน ธ.ค. 2551 นายไพฑูรย์ เนมีแสน อายุ 42 ปี บุตรชายของนายบรรเทิง ถูกนายเอกชัยหลอกลวงว่า สามารถวิ่งเต้นช่วยเหลือลูกชายให้พ้นจากการถูกตำรวจ สภ.บางแพ จ.ราชบุรี จับกุมดำเนินคดีค้ายาบ้าจำนวน 200,000 กว่าเม็ดได้ โดยมีการแอบอ้างเบื้องสูง ก่อนจะเรียกรับเงินเป็นค่าดำเนินการจากนายบรรเทิง 1.3 ล้านบาท ทำให้นายบรรเทิงและลูกชายหลงเชื่อนำเงินที่เก็บสะสมมาตลอดชีวิตรวมทั้งไปกู้หนี้ยืมสินไปให้นายเอกชัย ที่โรงแรมโกลเด้นซิตี้ จ.ราชบุรี,ภายหลังมีการรับเงิน นายเอกชัยกลับไม่สามารถช่วยเหลือให้นายไพฑูรย์รอดพ้นการถูกดำเนินคดียาเสพติดตามที่กล่าวอ้าง แต่ผู้เสียหายไม่กล้าแจ้งความเอาผิด เนื่องจากเกรงกลัวอำนาจและบารมีของนายเอกชัย เมื่อทราบข่าวว่าครอบครัวตระกูลสุวะดี ถูกตำรวจจับกุมจากการกระทำความผิดในหลายคดี จึงตัดสินใจเดินทางเข้าแจ้งความ เพราะทราบว่านายเอกชัยเคยเป็นคนกลางรับเงินวิ่งเต้นเปิดบ่อนนัมเบอร์วัน ย่านเหม่งจ๋าย และเป็นหลานของ พล.ต.ท.พงศ์พัฒน์ ฉายาพันธุ์ อดีต ผบช.ก. และเป็นญาติท่านผู้หญิงศรีรัศมิ์ สุวะดี มักจะนำชื่อบุคคลทั้งสองไปหลอกลวง ข่มขู่ผู้เสียหาย,พ.ต.อ.อัคราเดชเปิดเผยว่า สืบทราบมาว่ายังมีผู้เสียหายอีกหลายรายที่ถูกหลอกลวงลักษณะดังกล่าว แต่ไม่กล้าเข้าแจ้งความ เพราะเกรงกลัวอิทธิพล ตนอยากจะประชาสัมพันธ์ว่า ขณะนี้ไม่ต้องกลัวแล้ว ให้มาแจ้งความที่กองปราบปรามได้เลย ตำรวจจะดำเนินการให้อย่างแน่นอน สำหรับผู้ต้องหารายนี้หลังจากรับเรื่องได้มอบหมายให้ชุดสืบสวน กก.5 บก.ป. เร่งรวบรวมพยานหลักฐาน ก่อนจะขออนุมัติศาลออกหมายจับติดตามตัวมาดำเนินคดีต่อไป,ส่วนที่ บช.น. น.ส.พิมพิสา สุนทรพิพิธ อายุ 38 ปี เข้ามอบตัวต่อ พล.ต.ท.ศรีวราห์ รังสิพราหมณ– กุล ผบช.น. และ พล.ต.ต.ก่อเกียรติ วงศ์สุเมธ ผบก.น.2 ตามหมายจับศาลข้อหาร่วมกันมีอาวุธปืนที่ใช้ในการสงครามโดยไม่ได้รับอนุญาต มี พ.ต.อ.สหภัส กายขำสิทธิกุล ผกก.สน.คันนายาว สอบปากคำ หลังจากขยายผลคดีจับกุมนายชากานต์ ภาคภูมิ อายุ 35 ปี สามี น.ส.พิมพิสา แก๊งทวงหนี้ ลดหนี้เครือข่าย พล.ต.ท.พงศ์พัฒน์ ฉายาพันธุ์ อดีต ผบช.ก.แล้วค้นบ้านพบปืนสั้น 3 กระบอก กระสุนปืน และปลอกกระสุนปืนใหญ่ 3 ปลอก น.ส.พิมพิสาเป็นเจ้าของบ้านเลยถูกหมายจับติดร่างแหไปด้วย
ศาลพิพากษาจำคุก 5 ปี สุดาทิพย์ ม่วงนวล พี่สาวท่านผู้หญิงศรีรัศมิ์ สุวะดี อาศัยเป็นญาติอ้างเบื้องสูงเข้าไปจัดน้ำพริกเครื่องเคียงส่งกองกิจการในวังศุโขทัย ในลักษณะผูกขาด ไม่ผ่านประมูล
จำคุก,สุดาทิพย์ ม่วงนวล,ท่านผู้หญิงศรีรัศมิ์ สุวะดี,แอบอ้างเบื้องสูง,น้ำพริกเครื่องเคียง,วังศุโขทัย,เสื่อมเสียพระเกียรติยศ,ณัฐพล สุวะดี,งศ์พัฒน์ ฉายาพันธุ์,ข่าว,ข่าวฉบับพิมพ์,ไทยรัฐออนไลน์